ชอบปวดตอนตื่นนอน และจะปวดเป็นช่วงๆ จะมีบางครั้งหายไปแล้วมาใหม่ ปวดแบบเบาๆ ปวดตรงขมับ บางครั้งก็ปวดตาด้วย
สวัสดีค่ะ อาการปวดศีรษะสามารถเกิดได้จากหลายสาเหตุ เช่น การปวดศีรษะแบบเทนชั่น, การปวดศีรษะไมเกรน, พยาธิสภาพที่สมอง, ปวดจากการมีไข้, ปวดศีรษะจากความเครียด, จากการอักเสบรอบๆศีรษะ เช่น ฟันผุ หูอักเสบ ไซนัสอักเสบ กล้ามเนื้อคออักเสบ เป็นต้น**อาการปวดศีรษะที่ควรจะรีบพบแพทย์คือ อาการปวดศีรษะที่มีอาการแขนขาอ่อนแรง เดินเซ คอแข็ง อาเจียนพุ่ง มีไข้สูง ตามัว อาการปวดที่รุนแรงกว่าที่เคยเป็น อาการเหล่านี้จะบ่งชี้ว่า น่าจะมีพยาธิสภาพทางสมองค่ะในกรณีของ ยังไม่สามารถสรุปสาเหตุของอาการปวดศีรษะที่ชัดเจนได้ค่ะแต่หากมีประวัติการนอนกรน นอนพักผ่อนไม่เพียงพอ ดื่มแอลกอฮอล์ก่อนนอน อาจทำให้เกิดอาการปวดศีรษะช่วงตื่นนอนได้ค่ะแนะนำว่าหากมีอาการปวดศีรษะให้รับประทานยาพาราเซตามอลหรือยาแก้ปวดต้านการอักเสบ (NSAIDs)หากอาการเป็นเรื้อรังไม่ดีขึ้น มีอาการที่สงสัยพยาธิสภาพที่สมอง แนะนำให้ไปพบแพทย์เพื่อตรวจวินิจฉัยและรับการรักษาอย่างเหมาะสมค่ะ